|  |  |  |  |  |
| --- | --- | --- | --- | --- |
| ethnos | | |  | |
|  | |
|  | |
|  | |
|  | |
| **ΕΛΛΗΝΙΚΗ ΔΗΜΟΚΡΑΤΙΑ** | | | **ΑΝΑΡΤΗΤΕΑ ΣΤΟ ΔΙΑΔΙΚΤΥΟ** | |
| **ΓΕΝΙΚΗ ΔΙΕΥΘΥΝΣΗ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΑΝΘΡΩΠΙΝΟΥ ΔΥΝΑΜΙΚΟΥ**  **ΔΙΕΥΘΥΝΣΗ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ**  **ΤΜΗΜΑ Γ΄ ΣΤΑΔΙΟΔΡΟΜΙΑΣ ΑΝΘΡΩΠΙΝΟΥ ΔΥΝΑΜΙΚΟΥ** | | | ΑΔΑ: ΩΤ0Δ46ΜΠ3Ζ-ΣΗ6  Αθήνα, 16 Μαΐου 2019  Αριθ. Πρωτ.: ΔΔΑΔ Γ 1072469 ΕΞ 2019 | |
|  | | |  | |
| Ταχ. Δ/νση | : | Καρ. Σερβίας 10 | **ΠΡΟΣ:** | Ως Πίνακας Διανομής |
| Ταχ. Κώδικας  Πληροφορίες | :  : | 101 84 Αθήνα Ελένη Σμπόνια |
| Τηλέφωνο | : | 210-33.75.137 - 165 |
| FAX | : | 210-33.75.990 |
| E-Mail  Url | :  : | [e.smponia@aade.gr](mailto:e.smponia@aade.gr)  www.aade.gr |

**ΘΕΜΑ:** «Πρόσκληση εκδήλωσης ενδιαφέροντος για την υποβολή υποψηφιοτήτων πλήρωσης θέσεων Προϊσταμένων των Τμημάτων Προϋπολογισμού και Προμηθειών των Δ.Ο.Υ. ΙΒ΄ Αθηνών, Γαλατσίου και Ε΄ Θεσσαλονίκης, της Γενικής Διεύθυνσης Φορολογικής Διοίκησης της Ανεξάρτητης Αρχής Δημοσίων Εσόδων (Α.Α.Δ.Ε.)»

Αναφορικά με το αντικείμενο του θέματος και σύμφωνα με τις διατάξεις του Κεφαλαίου Α΄ «*Σύσταση Ανεξάρτητης Αρχής Δημοσίων Εσόδων»* του ν.4389/2016 (Α΄94) «*Επείγουσες διατάξεις για την εφαρμογή της συμφωνίας δημοσιονομικών στόχων και διαρθρωτικών μεταρρυθμίσεων και άλλες διατάξεις»* και ειδικότερα των άρθρων 14, 17, 26, 27, 38 και 41 αυτού, όπως έχουν τροποποιηθεί και ισχύουν, εκδίδουμε Πρόσκληση εκδήλωσης ενδιαφέροντος για την επιλογή και τοποθέτηση Προϊσταμένων οργανικών μονάδων επιπέδου Τμήματος, ως ακολούθως:

|  |  |  |  |
| --- | --- | --- | --- |
| **Α/Α** | **ΥΠΗΡΕΣΙΑ** | **ΟΡΓΑΝΙΚΗ ΜΟΝΑΔΑ** | **ΘΕΣΗ ΕΥΘΥΝΗΣ** |
| 1. | Δ.Ο.Υ. ΙΒ’ Αθηνών, (Α’-Β’ τάξεως) | Τμήμα Δ’- Προϋπολογισμού και Προμηθειών | Προϊστάμενος Τμήματος |
| 2. | Δ.Ο.Υ. Γαλατσίου, (Α’-Β’ τάξεως) | Τμήμα Δ’- Προϋπολογισμού και Προμηθειών | Προϊστάμενος Τμήματος |
| 3. | Δ.Ο.Υ. Ε’ Θεσσαλονίκης, (Α’ τάξεως) | Τμήμα ΣΤ’- Προϋπολογισμού και Προμηθειών | Προϊστάμενος Τμήματος |

1. **Γενική περιγραφή καθηκόντων και των απαιτούμενων και λοιπών επιθυμητών προσόντων των προκηρυσσόμενων θέσεων**

Ο σκοπός των θέσεων εργασίας των ως άνω θέσεων ευθύνης, οι ειδικές αρμοδιότητες, η γενική περιγραφή καθηκόντων αυτών, οι ειδικές απαιτήσεις, η επιθυμητή εμπειρία, καθώς και τα απαιτούμενα τυπικά και λοιπά επιθυμητά προσόντα, προδιαγράφονται και προσαρτώνται στην παρούσα, αποτελώντας αναπόσπαστο μέρος αυτής.

Επιπλέον, κάθε ειδικότερο καθήκον που απορρέει από αρμοδιότητες που περιγράφονται στις οικείες διατάξεις της υπ’ αριθμ. Δ.ΟΡΓ. Α. 1036960 ΕΞ 2017/10-03-2017 απόφασης του Διοικητή της Ανεξάρτητης Αρχής Δημοσίων Εσόδων (Β΄968), με θέμα, «*Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)*», όπως έχει τροποποιηθεί, συμπληρωθεί και ισχύει, αποτελεί μέρος των καθηκόντων των Προϊσταμένων των προκηρυσσόμενων θέσεων ευθύνης.

**2. Δικαίωμα υποβολής αίτησης υποψηφιότητας**

**2.1.** Δικαίωμα υποβολής αίτησης υποψηφιότητας για τις ως άνω προκηρυσσόμενες θέσεις ευθύνης έχουν, σύμφωνα με τα οριζόμενα στις διατάξεις του άρθρου 68 «*Κλάδοι Προϊσταμένων Αυτοτελών Τμημάτων, Τμημάτων και Αυτοτελών Γραφείων των Υπηρεσιών»* της υπ’ αριθμ. Δ.ΟΡΓ.Α 1036960 ΕΞ2017/10.03.2017 (Β΄968) Απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.), «*Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)»*, όπως έχει τροποποιηθεί και ισχύει, υπάλληλοι της Ανεξάρτητης Αρχής Δημοσίων Εσόδων (Α.Α.Δ.Ε.), κατηγορίας ΠΕ του κλάδου Εφοριακών ή υπάλληλοι κατηγορίας ΠΕ, οποιουδήποτε κλάδου που πληρούν τις αντίστοιχες προϋποθέσεις διορισμού, όπως αυτές ορίζονται στην υποπερίπτωση α΄ της περίπτωσης 1 της παραγράφου 3 του άρθρου 61 της παρούσας απόφασης ή υπάλληλοι κατηγορίας ΤΕ του κλάδου Εφοριακών ή υπάλληλοι κατηγορίας ΤΕ οποιουδήποτε κλάδου που πληρούν τις αντίστοιχες προϋποθέσεις διορισμού, όπως αυτές ορίζονται στην υποπερίπτωση α΄ της περίπτωσης 3 της παραγράφου 3 του άρθρου 61 της εν λόγω απόφασης.

**2.2.** Οι ανήκοντες στους κλάδους και στις κατηγορίες της προηγηθείσας υποπαραγράφου (2.1) υπάλληλοι, προκειμένου να συμμετάσχουν στη διαδικασία πλήρωσης των παρατιθέμενων στην παρούσα θέσεων ευθύνης, πρέπει, περαιτέρω, κατά την ημερομηνία λήξης προθεσμίας υποβολής αιτήσεων υποψηφιοτήτων να πληρούν τις προϋποθέσεις επιλογής του άρθρου 26, παρ. 1 και 2 περ. γ΄ του ν. 4389/2016 (Α΄94), όπως έχει τροποποιηθεί και ισχύει, ως ακολούθως:

**i)** να έχουν ασκήσει για τουλάχιστον ένα (1) έτος καθήκοντα προϊσταμένου Τμήματος, **ή**

**ii)** να είναι κάτοχοι αναγνωρισμένου συναφούς διδακτορικού διπλώματος ή απόφοιτοι της Εθνικής Σχολής Δημόσιας Διοίκησης και Αυτοδιοίκησης (Ε.Σ.Δ.Δ.Α.) ή κάτοχοι αναγνωρισμένου συναφούς μεταπτυχιακού τίτλου σπουδών, και κατέχουν το βαθμό Β΄ με πλεονάζοντα χρόνο τουλάχιστον τέσσερα (4) έτη στο βαθμό αυτόν, **ή**

**iii)** να κατέχουν το βαθμό Α΄.

**2.3.** Για την εφαρμογή των αναφερόμενων διατάξεων, αλλά και τη μοριοδότηση του χρόνου άσκησης καθηκόντων ευθύνηςτου υποψηφίου, λαμβάνεται υπόψη αποκλειστικά η εν τοις πράγμασι άσκηση καθηκόντων ευθύνης επιπέδου Γενικής Διεύθυνσης, Διεύθυνσης ή Τμήματος, αντίστοιχα, που έχει διανυθεί σε Υπουργεία, Γενικές και Ειδικές Γραμματείες, αποκεντρωμένες διοικήσεις, Ν.Π.Δ.Δ., Ανεξάρτητες Αρχές, Ο.Τ.Α. Α΄ και Β΄ βαθμού και Ν.Π.Δ.Δ. αυτών, σε αυτοτελείς δημόσιες υπηρεσίες, καθώς και σε νομικά πρόσωπα ιδιωτικού δικαίου που ανήκουν στη Γενική Κυβέρνηση, όπως εκάστοτε οριοθετείται από την Ελληνική Στατιστική Αρχή στο Μητρώο Φορέων Γενικής Κυβέρνησης.

Στις περιπτώσεις υποψηφίων υπαλλήλων που έχουν ασκήσει καθήκοντα αναπληρωτή προϊσταμένου οργανικής μονάδας, βάσει των διατάξεων του άρθρου 87 του Υ.Κ., όπως ισχύει, καλούνται οι υποψήφιοι όπως υποβάλουν με την αίτηση υποψηφιότητάς τους σχετικές αποφάσεις ή διαταγές που πιστοποιούν το χρόνο άσκησης καθηκόντων αναπληρωτή προϊσταμένου, οποιουδήποτε επιπέδου, σύμφωνα με τις ισχύουσες διατάξεις.

**2.4.** Οι προϊστάμενοι που επελέγησαν και τοποθετήθηκαν σε θέσεις ευθύνης οργανικών μονάδων επιπέδου Διεύθυνσης, Υποδιεύθυνσης και Τμήματος, με απόφαση του Διοικητή της Α.Α.Δ.Ε., και η θητεία αυτών (πλήρης θητεία τριών ετών) δε λήγει έως την καταληκτική ημερομηνία υποβολής των υποψηφιοτήτων βάσει της παρούσας δε δύνανται να συμμετάσχουν ως υποψήφιοι για θέσεις ευθύνης κατώτερου ή ιδίου επιπέδου, λαμβανομένων υπόψη συνδυαστικά των διατάξεων των παραγράφων 1,2 και 5 του ν.4389/2016, όπως ισχύει.

**3. Κωλύματα υποψηφιότητας**

**3.1** Δεν επιτρέπεται να είναι υποψήφιος για επιλογή σε θέση προϊσταμένου υπάλληλος στο πρόσωπο του οποίου συντρέχουν τα κωλύματα υποψηφιότητας, κατά τα οριζόμενα στις διατάξεις του άρθρου 84 του ν.3528/2007 (Α΄26), όπως αυτό αντικαταστάθηκε από το άρθρο 29 του ν.4369/2016 (Α΄33), όπως ισχύει.

Ειδικότερα:

**α)** Δεν επιτρέπεται να είναι υποψήφιος για την επιλογή σε θέση προϊσταμένου ούτε να τοποθετηθεί προϊστάμενος υπάλληλος ο οποίος διανύει δοκιμαστική υπηρεσία ή τελεί σε διαθεσιμότητα ή αργία ή έχει καταδικαστεί τελεσιδίκως για τα αναφερόμενα στην παράγραφο 1 του άρθρου 8 του Υ.Κ. (ν.3528/2007) αδικήματα ή του έχει επιβληθεί τελεσίδικα οποιαδήποτε πειθαρχική ποινή ανώτερη του προστίμου αποδοχών τεσσάρων (4) μηνών για οποιοδήποτε πειθαρχικό παράπτωμα μέχρι τη διαγραφή της ποινής κατά το άρθρο 145 του Υ.Κ.

**β)** Δεν επιτρέπεται να είναι υποψήφιος για επιλογή σε θέση προϊσταμένου υπάλληλος που αποχωρεί αυτοδικαίως από την υπηρεσία εντός ενός (1) έτους από την ημερομηνία λήξης της προθεσμίας υποβολής των υποψηφιοτήτων.

**3.2.** Τα κωλύματα υποψηφιότητας δεν πρέπει να συντρέχουν σε οποιοδήποτε στάδιο της διαδικασίας επιλογής, καθώς και κατά το χρόνο τοποθέτησης του υπαλλήλου.

1. **Κριτήρια αξιολόγησης των υποψηφιοτήτων**

Για την αξιολόγηση των υποψηφίων εφαρμόζονται οι διατάξεις των άρθρων 26 και 38 του ν.4389/2016, όπως έχουν τροποποιηθεί και ισχύουν, καθώς και οι σχετικές ρυθμίσεις της με αρ. πρωτ. ΔΔΑΔ Γ 1130900 ΕΞ2016/08.09.2016 (Β΄2922) απόφασης του Γενικού Γραμματέα Δημοσίων Εσόδων του Υπουργείου Οικονομικών «*Καθορισμός της διαδικασίας, των οργάνων και των κριτηρίων αξιολόγησης των υποψηφιοτήτων για την επιλογή προϊσταμένων οργανικών μονάδων επιπέδου Γενικής Διεύθυνσης, Διεύθυνσης και Τμήματος των υπηρεσιών της Γενικής Γραμματείας Δημοσίων Εσόδων του Υπουργείου Οικονομικών, καθώς και των Υπευθύνων Αυτοτελών Γραφείων αυτής*», όπως έχει τροποποιηθεί, συμπληρωθεί και ισχύει, σύμφωνα με την αρ. πρωτ. ΔΔΑΔ Γ 1173943 ΕΞ 2016/01.12.2016 (Β΄3985) όμοια, καθώς και με τις αριθμ. ΔΔΑΔ Γ 1063261 ΕΞ 2017/27.04.2017 (Β΄1509), ΔΔΑΔ Γ 1046609 ΕΞ2018/22.03.2018 (Β΄1233) και ΔΔΑΔ Γ 1101476 ΕΞ2018/03.07.2018 (Β΄2608, Β΄3070) αποφάσεις του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.).

**α)** Το κριτήριο «*Χρόνος απασχόλησης σε συναφή θέση στον ιδιωτικό τομέα*» (προϋπηρεσία εκτός δημοσίου τομέα), λαμβάνεται υπόψη για τη μοριοδότηση της ομάδας κριτηρίων (β) «*Εργασιακή εμπειρία και άσκηση καθηκόντων ευθύνης*», εφόσον η εν λόγω προϋπηρεσία έχει αναγνωρισθεί σύμφωνα με τους όρους, τις προϋποθέσεις και τη διαδικασία, που προβλέπεται στις διατάξεις του π.δ. 69/2016 (Α΄127), κατ’ εφαρμογή της παραγράφου 6 του άρθρου 98 του Υπαλληλικού Κώδικα, όπως αντικαταστάθηκε με το άρθρο 26 του ν.4369/2016, όπως έχει τροποποιηθεί και ισχύει. Ο χρόνος απασχόλησης σε συναφή θέση στον ιδιωτικό τομέα που δεν έχει αναγνωρισθεί, βάσει των κείμενων διατάξεων, πριν από την καταληκτική ημερομηνία υποβολής αιτήσεων υποψηφιότητας, προσμετράται για τη μοριοδότηση του αντίστοιχου κριτηρίου αξιολόγησης, εφόσον έως την οριστικοποίηση του πίνακα προκριθέντων υποψηφίων από το αρμόδιο Συμβούλιο επιλογής ή την έναρξη διεξαγωγής της προβλεπόμενης συνέντευξης κριθεί η εν λόγω συνάφεια από τα αρμόδια υπηρεσιακά συμβούλια. Η συγκέντρωση και προσκόμιση των απαιτούμενων, κατά τα οριζόμενα στις διατάξεις του π.δ. 69/2016, δικαιολογητικών, καθώς και κάθε άλλου στοιχείου που αποδεικνύει ότι συντρέχουν οι απαιτούμενες προϋποθέσεις, αποτελούν ευθύνη του ιδίου υπαλλήλου.

**β)** Για την απόδειξη του επιπέδου γλωσσομάθειας λαμβάνονται υπόψη τα οριζόμενα στο π.δ. 50/2001 (Α΄39), όπως έχει τροποποιηθεί και ισχύει και ειδικότερα στο Παράρτημα Γλωσσομάθειας, το οποίο είναι αναρτημένο στην ιστοσελίδα του Α.Σ.Ε.Π..

1. **Διαδικασία υποβολής αιτήσεων υποψηφιότητας, Ηλεκτρονική υποβολή αίτησης, Προθεσμία υποβολής υποψηφιότητας**

**5.1.** Η αίτηση υποψηφιότητας, ως το συνημμένο ΠΑΡΑΡΤΗΜΑ Ι, υποβάλλεται μόνο ηλεκτρονικά, στη διεύθυνση [**e.smponia@aade.gr**](mailto:e.smponia@aade.gr) εντός αποκλειστικής προθεσμίας δέκα (10) εργάσιμων ημερών από την καταχώριση της εν λόγω πρόσκλησης στον ιστότοπο της Α.Α.Δ.Ε.: [www.aade.gr](http://www.aade.gr). Η προθεσμία υποβολής των αιτήσεων υποψηφιότητας ξεκινά στις  **20 Μαΐου 2019 και λήγει στις 31 Μαΐου 2019.**

**5.2.** Για την εγκυρότητα της υποψηφιότητας, η αίτηση απαιτείται να φέρει την υπογραφή του υποψηφίου [*απαιτείται σάρωση της αίτησης, δηλαδή επεξεργασία αυτής μέσω σαρωτή (scanner), πριν από την ηλεκτρονική υποβολή της*].

Η αίτηση υποψηφιότητας συνοδεύεται υποχρεωτικά από αναλυτικό βιογραφικό σημείωμα (ως *συνημμένο ΠΑΡΑΡΤΗΜΑ ΙΙ*), το οποίο αποτελεί αναπόσπαστο τμήμα της αίτησης, συντάσσεται με ευθύνη του υποψηφίου και επέχει θέση υπεύθυνης δήλωσης. Διόρθωση ή τροποποίηση ή συμπλήρωση των αιτήσεων και των βιογραφικών σημειωμάτων, επιτρέπεται μόνο έως την καταληκτική ημερομηνία λήξης της προθεσμίας υποβολής των υποψηφιοτήτων που ορίζεται στην πρόσκληση εκδήλωσης ενδιαφέροντος.

H συμπλήρωση των εντύπων (ως *ΠΑΡΑΡΤΗΜΑ Ι* και ως *ΠΑΡΑΡΤΗΜΑ ΙΙ*) είναι υποχρεωτική και πρέπει να γίνεται σε μορφότυπο word (το οποίο βρίσκεται αναρτημένο μαζί με την πρόσκληση στον ιστότοπο της ΑΑΔΕ [www.aade.gr](http://www.aade.gr)) και όχι χειρόγραφα.

Ο υποψήφιος υποχρεούται να συμπληρώσει τα οικεία πεδία που αναφέρονται στα υπηρεσιακά και προσωπικά του στοιχεία, καθώς και στα τυπικά, εκπαιδευτικά, και επαγγελματικά προσόντα που απαιτούνται για τις προκηρυσσόμενες θέσεις ευθύνης, καθώς και τυχόν πρόσθετες άλλες πληροφορίες που εκείνος κρίνει ότι θα συντείνουν στην ευνοϊκότερη αξιολόγηση της υποψηφιότητάς του.

**5.3.**  Η αίτηση υποψηφιότητας συνοδεύεται υποχρεωτικά από Υπεύθυνη Δήλωση του ν.1599/1986 (βλ. *συνημμένο ΠΑΡΑΡΤΗΜΑ III*). Η Υπεύθυνη Δήλωση απαιτείται να είναι συμπληρωμένη σύμφωνα με τις οδηγίες που βρίσκονται στο αντίστοιχο παράρτημα, να είναι υπογεγραμμένη και να φέρει βεβαίωση του γνησίου της υπογραφής, κατά τα προβλεπόμενα στο άρθρο 11 του Κώδικα Διοικητικής Διαδικασίας (ν.2690/1999, όπως έχει τροποποιηθεί και ισχύει) και να αποσταλεί ηλεκτρονικά στην ίδια διεύθυνση. Διευκρινίζεται ότι απαιτείται σάρωση της Υπεύθυνης Δήλωσης, δηλαδή επεξεργασία αυτής μέσω σαρωτή (scanner), μετά την υπογραφή της και τη θεώρηση του γνησίου αυτής.­­

**5.4.** Η εκπρόθεσμη υποβολή αιτήσεων ή η μη υποβολή Υπεύθυνων Δηλώσεων, κατά τα ανωτέρω αναφερθέντα, συνεπάγεται τον αποκλεισμό των υποψηφίων από τη διαδικασία επιλογής.

**5.5.** Οι προϋποθέσεις και τα προσόντα επιλογής πρέπει να συντρέχουν κατά την ημερομηνία λήξης της προθεσμίας υποβολής αιτήσεων υποψηφιότητας.

1. **Γνωστοποίηση πρόσκλησης εκδήλωσης ενδιαφέροντος**

**6.1.**  Η παρούσα πρόσκληση αναρτάται αμελλητί στο Πρόγραμμα «ΔΙΑΥΓΕΙΑ».

**6.2.** Μετά την ανάρτησή της, δημοσιεύεται στο δικτυακό τόπο της Ανεξάρτητης Αρχής Δημοσίων Εσόδων (Α.Α.Δ.Ε.): [www.aade.gr](http://www.aade.gr).

**6.3.** Οι αποδέκτες της παρούσας γνωστοποιούν, με κάθε πρόσφορο τρόπο, την πρόσκληση στους υπαλλήλους που ανήκουν οργανικά στην Ανεξάρτητη Αρχή Δημοσίων Εσόδων.

**O ΔΙΟΙΚΗΤΗΣ ΤΗΣ**

**ΑΝΕΞΑΡΤΗΤΗΣ ΑΡΧΗΣ**

**ΔΗΜΟΣΙΩΝ ΕΣΟΔΩΝ**

**ΓΕΩΡΓΙΟΣ ΠΙΤΣΙΛΗΣ**

***Συνημμένα:***

1. ΠΑΡΑΡΤΗΜΑ Ι: Υπόδειγμα Αίτησης Υποψηφιότητας
2. ΠΑΡΑΡΤΗΜΑ ΙΙ: Υπόδειγμα Βιογραφικού Σημειώματος Υποψηφίου
3. ΠΑΡΑΡΤΗΜΑ ΙΙΙ: Υπεύθυνη Δήλωση
4. ΠΑΡΑΡΤΗΜΑ IV**:** Περιγραφή καθηκόντων και προσόντων της θέσης Προϊσταμένου Τμήματος Προϋπολογισμού και Προμηθειών των Δ.Ο.Υ.

**ΠΑΡΑΡΤΗΜΑ Ι**

|  |
| --- |
| **ΑΙΤΗΣΗ ΥΠΟΨΗΦΙΟΤΗΤΑΣ** |

**Προς:** Την Ανεξάρτητη Αρχή Δημοσίων Εσόδων (Α.Α.Δ.Ε.)

Γενική Δ/νση Ηλεκτρονικής Διακυβέρνησης & Ανθρώπινου Δυναμικού

* Διεύθυνση Διαχείρισης Ανθρώπινου Δυναμικού
* Τμήμα Γ΄ Σταδιοδρομίας Ανθρώπινου Δυναμικού

|  |
| --- |
| **ΠΡΟΣΩΠΙΚΑ ΣΤΟΙΧΕΙΑ ΥΠΟΨΗΦΙΟΥ** |

1. Επώνυμο:…………………………………………………………………………
2. Όνομα:…………………………………………………………………………….
3. Πατρώνυμο:………………………………………………………………………
4. Ημερομηνία γέννησης:…………………………………………………………
5. Αριθμός μητρώου του υπαλλήλου:…………………………………………..
6. Α.Δ.Τ:……………………………………………………………………………...
7. Τηλέφωνο επικοινωνίας:……………………………………………………….
8. Διεύθυνση ηλεκτρονικού ταχυδρομείου (e-mail)…………………………

|  |
| --- |
| **ΣΤΟΙΧΕΙΑ ΥΠΗΡΕΣΙΑΚΗΣ ΚΑΤΑΣΤΑΣΗΣ ΥΠΟΨΗΦΙΟΥ** |

1. Φορέας οργανικής θέσης:……………………………………………………..
2. Υπηρεσία με απόσπαση:………………………………………………………
3. Θέση που κατέχει ο υποψήφιος:…………………………………………….
4. Κλάδος/κατηγορία/βαθμός:…………………………………………………
5. Αρμόδια Διεύθυνση Προσωπικού/Διοικητικού:…………………………..
6. Ημερομηνία/ΦΕΚ διορισμού:………………………………………………..

|  |
| --- |
| ΘΕΣΗ ΕΥΘΥΝΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ:  Αρ. πρωτ. ΔΔΑΔ Γ……………………………………………. πρόσκλησης εκδήλωσης ενδιαφέροντος.   1. …………………………………….. 2. ……………………………………. 3. ………………………………….. |

**ΗΜΕΡΟΜΗΝΙΑ:……./………/2019**

**Ο /Η αιτ…………………….**

**ΠΑΡΑΡΤΗΜΑ ΙΙ**

|  |
| --- |
| **ΒΙΟΓΡΑΦΙΚΟ ΣΗΜΕΙΩΜΑ ΥΠΟΨΗΦΙΟΥ** |

ΣΤΟΙΧΕΙΑ ΥΠΟΨΗΦΙΟΥ ΥΠΑΛΛΗΛΟΥ

1. Επώνυμο:………………………………………………………………………
2. Όνομα:……………………………………………………………………………
3. Πατρώνυμο:………………………………………………………………………
4. Αριθμός μητρώου του υπαλλήλου:…………………………………………..
5. Συνολικός χρόνος υπηρεσίας:…………………………………………………[[1]](#footnote-2)

|  |  |  |  |  |  |  |
| --- | --- | --- | --- | --- | --- | --- |
|  | **Α. ΤΥΠΙΚΑ, ΕΚΠΑΙΔΕΥΤΙΚΑ ΠΡΟΣΟΝΤΑ & ΠΡΟΣΟΝΤΑ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ** | | | | |  |
| **Α/Α** | **Κατηγορία τίτλου** | **Τίτλοι σπουδών (**Αναλυτική καταγραφή των στοιχείων που ζητούνται) | | | | **Αριθμός μορίων [[2]](#footnote-3)** |
| Α.1. | Βασικός τίτλος σπουδών |  | | | |  |
| Α.2. | Δεύτερος τίτλος σπουδών (της ίδιας εκπαιδευτικής βαθμίδας με τον βασικό τίτλο σπουδών) |  | | | |  |
| Α.3. | Μεταπτυχιακός τίτλος σπουδών, ετήσιας τουλάχιστον διάρκειας |  | | | |  |
| Α.4. | Δεύτερος Μεταπτυχιακός τίτλος σπουδών, ετήσιας τουλάχιστον διάρκειας |  | | | |  |
| Α.5. | Επιτυχής αποφοίτηση από την Ε.Σ.Δ.Δ.Α |  | | | |  |
| Α.6. | Διδακτορικό δίπλωμα |  | | | |  |
| Α.7. | Πιστοποιημένη Επιμόρφωση από το Ε.Κ.Δ.Δ.Α, κατά την τελευταία 10ετία | Ονομασία:……….. | | | |  |
| Α.8. | Πιστοποιημένη γλωσσομάθεια | Γλώσσα | Άριστα | Πολύ καλά | Καλά | **Αριθμός μορίων [[3]](#footnote-4)** |
|  | |  |  |  |  |  |
|  |  |  |  |  |
|  |  |  |  |  |
| **Σύνολο** **μορίων τυπικών, εκπαιδευτικών προσόντων και προσόντων επαγγελματικής κατάρτισης[[4]](#footnote-5)** | | | | | |  |

|  |
| --- |
| **Α. ΓΕΝΙΚΟ ΣΥΝΟΛΟ ΜΟΡΙΩΝ ΤΥΠΙΚΩΝ, ΕΚΠΑΙΔΕΥΤΙΚΩΝ ΠΡΟΣΟΝΤΑ & ΠΡΟΣΟΝΤΩΝ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ:** *(προκύπτει από τον πολλαπλασιασμό του συνολικού αριθμού μορίων της Α΄ ομάδας με τον αντίστοιχο συντελεστή βαρύτητας, ανά θέση ευθύνης)* |

|  |  |  |  |
| --- | --- | --- | --- |
| **Β. ΕΡΓΑΣΙΑΚΗ ΕΜΠΕΙΡΙΑ ΚΑΙ ΑΣΚΗΣΗ ΚΑΘΗΚΟΝΤΩΝ ΕΥΘΥΝΗΣ** | | | |
| **Α/Α** | **Χρόνος εμπειρίας και άσκηση καθηκόντων ευθύνης** | (Έτη και μήνες άσκησης καθηκόντων ευθύνης) | **Αριθμός μορίων[[5]](#footnote-6)** |
| Β.1. | Χρόνος υπηρεσίας στο δημόσιο τομέα[[6]](#footnote-7), με ανώτατο όριο τα 33 έτη |  |  |
| Β.2. | Χρόνος απασχόλησης σε συναφή θέση στον ιδιωτικό τομέα, που έχει αναγνωρισθεί σύμφωνα με τις διατάξεις του άρθρου 98 του Υ.Κ., όπως ισχύει, (με ανώτατο όριο τα 7 έτη) |  |  |
| Β.3. | Χρόνος άσκησης καθηκόντων ευθύνης στο δημόσιο τομέα, με ανώτατο όριο τα 10 έτη |  |  |
| **Σύνολο** **μορίων από εργασιακή εμπειρία και άσκηση καθηκόντων ευθύνης** | | |  |

|  |
| --- |
| **Β. ΓΕΝΙΚΟ ΣΥΝΟΛΟ ΜΟΡΙΩΝ ΕΡΓΑΣΙΑΚΗΣ ΕΜΠΕΙΡΙΑΣ ΚΑΙ ΑΣΚΗΣΗΣ ΚΑΘΗΚΟΝΤΩΝ ΕΥΘΥΝΗΣ:** *(προκύπτει από τον πολλαπλασιασμό του συνολικού αριθμού μορίων της Β΄ ομάδας με τον αντίστοιχο συντελεστή βαρύτητας, ανά θέση ευθύνης)* |

|  |  |  |  |  |  |
| --- | --- | --- | --- | --- | --- |
| (Β.1.) **Αναλυτική απεικόνιση της εργασιακής εμπειρίας στο δημόσιο τομέα** | | | | | |
| **Α/Α** | **Υπηρεσία** | **Υπάλληλος/**  **Προϊστάμενος** | **Από……… έως** | **Έτη, μήνες & ημέρες απασχόλησης** | **Αντικείμενο και μονάδα απασχόλησης** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |  |  |  |
| --- | --- | --- | --- | --- | --- |
| (Β.2.) **Αναλυτική απεικόνιση της εργασιακής εμπειρίας στον ιδιωτικό τομέα** | | | | | |
| **Α/Α** | **Υπηρεσία** | **Υπάλληλος/**  **Προϊστάμενος** | **Από ……..έως** | **Έτη, μήνες & ημέρες απασχόλησης** | **Αντικείμενο και μονάδα απασχόλησης** |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

|  |  |  |  |  |
| --- | --- | --- | --- | --- |
| (Β.3.) **Αναλυτική απεικόνιση άσκησης καθηκόντων ευθύνης στο δημόσιο τομέα** | | | | |
| **Α/Α** | **ΘΕΣΕΙΣ ΕΥΘΥΝΗΣ** | **ΕΤΗ** | **ΜΗΝΕΣ** | **ΗΜΕΡΕΣ** |
| 1. | Γενικής Διεύθυνσης |  |  |  |
| 2. | Διεύθυνσης/Υποδιεύθυνσης |  |  |  |
| 3. | Τμήματος |  |  |  |
| 4. | Υπεύθυνος Αυτοτελούς Γραφείου |  |  |  |
| Συνολικός χρόνος άσκησης καθηκόντων σε θέσεις ευθύνης | |  |  |  |

|  |  |  |  |  |
| --- | --- | --- | --- | --- |
|  | **Γ. ΑΞΙΟΛΟΓΗΣΗ [[7]](#footnote-8)** | | | |
| **Α/Α** | **Εκθέσεις Αξιολόγησης** |  | | |
| Γ.1. | Έκθεσης Αξιολόγησης έτους 201…. |  |  | |
| Γ.2. | Έκθεσης Αξιολόγησης έτους 201…. |  |  | |
| Γ.3. | Έκθεσης Αξιολόγησης έτους 201…. |  |  | |
| **Σύνολο μορίων από την Αξιολόγηση** | | Βάσει του μέσου όρου αξιολόγησης των εντύπων αξιολόγησης της απόδοσης του υποψηφίου που έλαβε κατά την τελευταία τριετία. | | **Αριθμός μορίων [[8]](#footnote-9)** |

|  |
| --- |
| **Γ. ΓΕΝΙΚΟ ΣΥΝΟΛΟ ΜΟΡΙΩΝ ΑΠΟ ΤΗΝ ΑΞΙΟΛΟΓΗΣΗ:** *(προκύπτει από τον πολλαπλασιασμό του συνολικού αριθμού μορίων της Γ΄ ομάδας με τον αντίστοιχο συντελεστή βαρύτητας, ανά θέση ευθύνης)* |

|  |  |  |
| --- | --- | --- |
| **ΣΥΝΟΛΙΚΗ ΒΑΘΜΟΛΟΓΙΑ ΥΠΟΨΗΦΙΟΥ** | | **ΑΡΙΘΜΟΣ**  **ΜΟΡΙΩΝ [[9]](#footnote-10)** |
| Α) | Μοριοδότηση βάσει τυπικών, εκπαιδευτικών προσόντων και προσόντων επαγγελματικής κατάρτισης |  |
| Β) | Μοριοδότηση βάσει εργασιακής εμπειρίας και άσκησης καθηκόντων ευθύνης |  |
| Γ) | Μοριοδότηση βάσει αξιολόγησης[[10]](#footnote-11) |  |
| **ΣΥΝΟΛΟ ΜΟΡΙΩΝ (Α) + (Β) + (Γ)** | |  |

|  |
| --- |
| **ΠΡΟΣΘΕΤΑ ΠΡΟΣΟΝΤΑ ΚΑΙ ΕΙΔΙΚΕΣ ΔΡΑΣΤΗΡΙΟΤΗΤΕΣ ΤΟΥ ΥΠΟΨΗΦΙΟΥ** |

Ο υποψήφιος δύναται να καταγράψει όσα πρόσθετα προσόντα δεν περιλαμβάνονται στα τυποποιημένα πεδία της φόρμας, τα οποία συνιστούν στοιχεία του βιογραφικού σημειώματός του και κρίνει ότι θα συντείνουν στην ευνοϊκότερη αξιολόγηση της υποψηφιότητάς του. Τα επιπρόσθετα προσόντα δεν μοριοδοτούνται.

1. ………………………………..
2. ………………………………..
3. ………………………

### ΥΠΕΥΘΥΝΗ ΔΗΛΩΣΗ

**ΠΑΡΑΡΤΗΜΑ ΙΙΙ**

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | ΔΙΕΥΘΥΝΣΗ ΔΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ ΤΗΣ ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝ | | | | | | | | | | | | | |
| Ο – Η Όνομα: |  | | | | | Επώνυμο: | | |  | | | | | |
| Όνομα και Επώνυμο Πατέρα: | | | |  | | | | | | | | | | |
| Όνομα και Επώνυμο Μητέρας: | | | |  | | | | | | | | | | |
| Ημερομηνία γέννησης(2): | | | |  | | | | | | | | | | |
| Τόπος Γέννησης: | | | |  | | | | | | | | | | |
| Αριθμός Δελτίου Ταυτότητας: | | | |  | | | Τηλ: | |  | | | | | |
| Τόπος Κατοικίας: | |  | | | Οδός: |  | | | | | Αριθ: |  | ΤΚ: |  |
| Αρ. Τηλεομοιοτύπου (Fax): | | |  | | | | | Δ/νση Ηλεκτρ. Ταχυδρομείου  (Εmail): | |  | | | | | |
|  | | | | | | | | | | | | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι, τόσο ο/η ίδιος/α, όσο και ο/η σύζυγος και τα προστατευόμενα μέλη μου:  α) **έχουμε** υποβάλει τις δηλώσεις φορολογίας, που ορίζονται στις εκάστοτε ισχύουσες διατάξεις, καθώς και έχουμε δηλώσει το σύνολο των εισοδημάτων μας και των περιουσιακών μας στοιχείων, όπως προσδιορίζονται από τις διατάξεις αυτές,  β**) είμαστε** ενήμεροι για τυχόν οφειλές μας προς το δημόσιο,    γ1) δεν είμαστε δικαιούχοι ή τελικοί πραγματικοί δικαιούχοι τραπεζικού λογαριασμού ή άλλου περιουσιακού στοιχείου το οποίο ανήκει σε εταιρεία εγκατεστημένη σε κράτος μη συνεργάσιμο στον φορολογικό τομέα ή κράτος με προνομιακό φορολογικό καθεστώς, κατά την έννοια του άρθρου 65 του Ν. 4172/2013,  ή (4)  γ2) είμαστε δικαιούχοι ή τελικοί πραγματικοί δικαιούχοι τραπεζικού λογαριασμού ή άλλου περιουσιακού στοιχείου το οποίο ανήκει σε εταιρεία εγκατεστημένη σε κράτος μη συνεργάσιμο στον φορολογικό τομέα ή κράτος με προνομιακό φορολογικό καθεστώς, κατά την έννοια του άρθρου 65 του Ν. 4172/2013, και πρόκειται για εισοδήματα ή περιουσιακά στοιχεία, κατά περίπτωση, τα οποία έχουν φορολογηθεί ή νόμιμα απαλλαγεί στην Ελλάδα και  δ) έχω υποβάλει στην Υπηρεσία την προβλεπόμενη Δήλωση Περιουσιακής Κατάστασης, κατ΄ εφαρμογή των διατάξεων του άρθρου 28 του Ν. 3528/2007, όπως ισχύει. (5) | | | | | | | | | | | | | | | |

Ημερομηνία: …...…/……./20….…

Ο – Η Δηλ.

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Ο /**Η δηλών/ούσα ανάλογα με την κατηγορία στην οποία υπάγεται συμπληρώνει (κυκλώνει) κατά περίπτωση τη σχετική ένδειξη (γ1) ή (γ2) στην υπεύθυνη δήλωσή του και την μονογράφει παραπλεύρως**.

(5) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα

**ΠΑΡΑΡΤΗΜΑ IV**

**ΓΕΝΙΚΗ ΠΕΡΙΓΡΑΦΗ ΚΑΘΗΚΟΝΤΩΝ – ΑΠΑΙΤΟΥΜΕΝΑ & ΕΠΙΘΥΜΗΤΑ ΠΡΟΣΟΝΤΑ**

**Τίτλος της θέσης εργασίας:** Προϊστάμενος του Τμήματος Δ΄ - Στ’ Προϋπολογισμού και Προμηθειών

**Διεύθυνση:** Δ.Ο.Υ. Α’, Α΄ - Β΄ Τάξεως

**Τμήμα** **:** Τμήμα Προϋπολογισμού και Προμηθειών

**Άμεσα Προϊστάμενος:** Προϊστάμενος Διεύθυνσης Δ.Ο.Υ.

**Άμεσα υφιστάμενοι:**

Ο Προϊστάμενος του τμήματος Προϋπολογισμού και Προμηθειών είναι άμεσος προϊστάμενος των υπαλλήλων του τμήματος.

**Σκοπός της θέσης εργασίας:**

Ο ρόλος του Προϊσταμένου του Τμήματος Προϋπολογισμού και Προμηθειών είναι να

διασφαλίζει για τις Υπηρεσίες αρμοδιότητάς του ως Διατάκτη:

* Την κατάρτιση και εκτέλεση Προϋπολογισμού και
* Την κατάρτιση και παρακολούθηση εκτέλεσης του Προγράμματος Προμηθειών.

**Αρμοδιότητες**

* Καθορίζει και επιβλέπει τη διαδικασία παρακολούθησης, υλοποίησης και αξιολόγησης των στόχων του Τμήματος και διασφαλίζει την έγκαιρη επίτευξή τους, μέσω της ενεργής εποπτείας των υφισταμένων του, την παροχή κατευθύνσεων για την επίλυση θεμάτων και την υποβολή αναφορών στον Προϊστάμενο της Διεύθυνσης.
* Διοικεί το τμήμα κατά τρόπο ώστε να εξασφαλίζει την εύρυθμη λειτουργία του μέσω της καθημερινής συνεργασίας με τους υπαλλήλους, καθώς και μέσω της αξιοποίησης και της ανάπτυξης του ανθρώπινου δυναμικού του.

**Καθήκοντα θέσης**

* Μεριμνά για την έγκαιρη καταγραφή των αναγκών των προμηθειών αγαθών και παροχής υπηρεσιών των Υπηρεσιών αρμοδιότητάς του ως Διατάκτη.
* Ελέγχει, παρακολουθεί και τηρεί όλες τις προβλεπόμενες εκ του νόμου διαδικασίες σύναψης δημοσίων συμβάσεων προμηθειών και υπηρεσιών σε όλα τα στάδια και αναλόγως του ύψους της δαπάνης.
* Ενημερώνεται για τις μεταβολές του νομοθετικού πλαισίου περί προμηθειών.
* Είναι υπεύθυνος για την ορθή και έγκαιρη αποτύπωση των παγίων και αναλωσίμων των Υπηρεσιών ευθύνης του στο Ολοκληρωμένο Πληροφοριακό Σύστημα Διαχείρισης Παγίων και Αναλωσίμων.
* Είναι υπεύθυνος για την παροχή στοιχείων στη Γ.Δ.Ο.Υ. ώστε να είναι ευχερής η ταυτοποίηση των αιτημάτων των Υπηρεσιών ευθύνης του με τις ανάγκες τους, αξιοποιώντας την πληροφόρηση που παρέχει το Ολοκληρωμένο Πληροφοριακό Σύστημα Διαχείρισης Παγίων και Αναλωσίμων.
* Είναι υπεύθυνος για το σχεδιασμό, την κατάρτιση, την τροποποίηση και την παρακολούθηση εκτέλεσης του Νομαρχιακού Προϋπολογισμού για το σύνολο των Υπηρεσιών αρμοδιότητας του Διατάκτη και φροντίζει για την εναρμόνισή του με το ανώτατο όριο του εκτελούμενου Προϋπολογισμού.
* Είναι υπεύθυνος για την αποστολή προτάσεων σε ό,τι αφορά στην κατάρτιση του προϋπολογισμού του επόμενου οικονομικού έτους στη Διεύθυνση Προϋπολογισμού και Δημοσιονομικών Αναφορών (Δ.Π.Δ.Α.) της Γενικής Διεύθυνσης Οικονομικών Υπηρεσιών (Γ.Δ.Ο.Υ. ) της Α.Α.Δ.Ε.
* Αξιολογεί και εισηγείται τη δημοσιονομική επίπτωση κάθε δράσης από τις Υπηρεσίες αρμοδιότητας του Διατάκτη, εφόσον έχουν επίπτωση στον ετήσιο Τακτικό Προϋπολογισμό ή στο Μ.Π.Δ.Σ.
* Αξιολογεί και εισηγείται την ορθότητα, νομιμότητα και οικονομικότητα των αιτημάτων που λαμβάνει από Υπηρεσίες αρμοδιότητας του Διατάκτη και μεριμνά για την έγκαιρη ικανοποίηση τους εντός των διαθέσιμων πιστώσεων του Νομαρχιακού Προϋπολογισμού, με την έκδοση αποφάσεων ανάληψης υποχρέωσης, αποφάσεων για την ανακατανομή των πιστώσεων του εκτελούμενου προϋπολογισμού, στο πλαίσιο της χρηστής δημοσιονομικής διαχείρισης. Επιπλέον, εισηγείται την ανακατανομή των πιστώσεων μεταξύ των Υπηρεσιών αρμοδιότητας του Διατάκτη, σύμφωνα με τις κείμενες δημοσιονομικές διατάξεις.
* Εισηγείται την υποβολή αιτημάτων προς τις αρμόδιες υπηρεσίες του Γενικού Λογιστηρίου του Κράτους για την αύξηση ποσοστού διάθεσης και την ανακατανομή των πιστώσεων του Νομαρχιακού Προϋπολογισμού μεταξύ διαφορετικών μειζόνων κατηγοριών δαπανών.
* Προβαίνει στις απαραίτητες ενέργειες και εισηγείται για την υποβολή αιτήματος ενίσχυσης των πιστώσεων του Νομαρχιακού Προϋπολογισμού στη Δ.Π.Δ.Α. της Γ.Δ.Ο.Υ. της Α.Α.Δ.Ε., με βάση προηγούμενη αξιολόγηση των εκάστοτε αναγκών των Υπηρεσιών αρμοδιότητας του Διατάκτη.
* Εισηγείται την έγκριση εντός του ισχύοντος Μ.Π.Δ.Σ. της δαπάνης από δημοσιολογιστική και όχι από στεγαστική άποψη, που προκαλεί μια νέα μίσθωση ή μεταστέγαση των Υπηρεσιών αρμοδιότητας του Διατάκτη, παρακολουθεί το κατά έτος συσσωρευτικό υπόλοιπο προεγκρίσεων αυτών και κατευθύνει τις αρμόδιες υπηρεσίες σχετικά με τις περαιτέρω διαδικασίες που απαιτούνται.
* Παρακολουθεί την πορεία εξέλιξης του Προγράμματος Προμηθειών για την εξασφάλιση των σχετικών πιστώσεων που πρόκειται να βαρύνουν το τρέχον έτος και τα επόμενα οικονομικά έτη και εισηγείται διορθωτικού χαρακτήρα κινήσεις.
* Μεριμνά για την υποβολή στις αρμόδιες υπηρεσίες της Γ.Δ.Ο.Υ. της Α.Α.Δ.Ε. τακτικών μηνιαίων και ετήσιων στοιχείων, αναφορών και εκθέσεων εκτέλεσης του Νομαρχιακού Προϋπολογισμού του Φορέα και αναφορών της πορείας υλοποίησης των διαδικασιών προμηθειών.
* Επιβλέπει και παρακολουθεί τα απολογιστικά δημοσιονομικά στοιχεία (τιμολόγια ή ισοδύναμα έγγραφα, στοιχεία πληρωμών, απλήρωτες υποχρεώσεις), που περιλαμβάνονται στις μηνιαίες αναφορές των Υπηρεσιών αρμοδιότητας του Διατάκτη, που υποβάλλονται στο πλαίσιο τήρησης του μητρώου δεσμεύσεων της Α.Α.Δ.Ε. για τις Υπηρεσίες ευθύνης του. Συντονίζει τη διοικητική υποστήριξη του Διατάκτη και υποβάλλει σχετικές εισηγήσεις για τα ανωτέρω.
* Διαχειρίζεται, συντονίζει και εισηγείται για την αποτελεσματική κατανομή των εργασιακών αντικειμένων, την αξιολόγηση και την ανάπτυξη του ανθρώπινου δυναμικού του Τμήματος, σε συνεργασία με τον Προϊστάμενο της Διεύθυνσης, με σκοπό την αποδοτικότερη αξιοποίηση του προσωπικού και τη βέλτιστη λειτουργία του Τμήματος.
* Επικοινωνεί και συνεργάζεται με στελέχη των Υπηρεσιών αρμοδιότητας του Διατάκτη, των Διευθύνσεων της Γ.Δ.Ο.Υ. και λοιπών υπηρεσιών της Κεντρικής Διοίκησης της Α.Α.Δ.Ε., καθώς και με άλλους Φορείς για θέματα που άπτονται των αρμοδιοτήτων του Τμήματος.

**Χρήση πόρων/εργαλεία**

* Σύνδεση με ηλεκτρονικές πλατφόρμες προμηθειών (Ε.Σ.Η.ΔΗ.Σ., Κ.Η.Μ.ΔΗ.Σ., SIMAP της Ε.Ε.).
* Αξιοποιεί σε τακτική και πλήρη βάση το κεντρικό πληροφοριακό σύστημα ΟΠΣΔΠ (SAP), καθώς και τα συστήματα που τίθενται στη διάθεσή του από τη Γ.Δ.Ο.Υ.

**Ειδικές συνθήκες εργασίας**

Συνθήκες εργασίας σε περιβάλλον συναισθηματικού φόρτου και πιεστικών χρονικών προθεσμιών.

**Απαιτούμενα τυπικά προσόντα**

Τυπικές προϋποθέσεις, κλάδος και κατηγορία όπως ορίζονται στο άρθρο 26 του ν. 4389/16 και τον Οργανισμό της Α.Α.Δ.Ε.

**Επιθυμητή Εμπειρία**

* Θητεία ενός (1) έτους σε θέση ευθύνης προϊσταμένου αντίστοιχου τμήματος ή
* Θητεία ενός (1) έτους σε θέση ευθύνης προϊσταμένου τμήματος αντίστοιχης οργανικής μονάδας ή
* Προϋπηρεσία δύο (2) ετών στο αντίστοιχο τμήμα και **ενδελεχή** γνώση και κατανόηση των αντικειμένων και της σχετικής νομοθεσίας

**Λοιπά Επιθυμητά προσόντα**

* Πτυχίο Α.Ε.Ι.-Α.Τ.Ε.Ι. συναφές με τα αντικείμενα της Θέσης

(**κατά προτίμηση** Οικονομικών σχολών, Νομικής ή Διοικητικών σχολών της ημεδαπής ή της αλλοδαπής ή πτυχίο ή δίπλωμα τμημάτων Α.Ε.Ι.-Α.Τ.Ε.Ι. της ημεδαπής ή αλλοδαπής οποιασδήποτε κατεύθυνσης με αναγνωρισμένο μεταπτυχιακό ή διδακτορικό τίτλο σπουδών νομικής, οικονομικής ή διοικητικής κατεύθυνσης).

* Μεταπτυχιακός τίτλος σπουδών σε συναφές προς την οργανική μονάδα αντικείμενο.
* Καλή γνώση της αγγλικής γλώσσας (όπως αυτή ορίζεται από το Α.Σ.Ε.Π.).
* Γνώση χειρισμού ηλεκτρονικών υπολογιστών στα αντικείμενα: α) επεξεργασίας κειμένων, β) υπολογιστικών φύλλων και γ) υπηρεσιών διαδικτύου
* Αποφοίτηση από την Εθνική Σχολή Δημόσιας Διοίκησης.
* Διοικητικές, επικοινωνιακές και ηγετικές ικανότητες.
* Δεξιότητες επίλυσης προβλημάτων, λήψης αποφάσεων, παρακίνησης και διαχείρισης απόδοσης.

**Προφίλ ικανοτήτων**

|  |  |  |  |  |
| --- | --- | --- | --- | --- |
| **ΘΕΣΗ ΕΡΓΑΣΙΑΣ :**  **Προϊστάμενος του Τμήματος Δ΄ - Στ’ Προϋπολογισμού και Προμηθειών** | | | | |
| **Ικανότητες** | **Απαιτούμενο επίπεδο επάρκειας** | | | |
| **Επαγγελματικές ικανότητες** | **Επίπεδο 1** | **Επίπεδο 2** | **Επίπεδο 3** | **Επίπεδο 4** |
| **Επαγγελματικές ικανότητες** | | | | |
| 1. Ομαδική Εργασία και Συνεργασία |  |  |  |  |
| 2. Γραπτή και Προφορική Επικοινωνία |  |  |  |  |
| 3. Λήψη Αποφάσεων |  |  |  |  |
| 4. Επίλυση Προβλημάτων |  |  |  |  |
| 5. Προσανατολισμός στα Αποτελέσματα |  |  |  |  |
| 6. Προσανατολισμός στον αποδέκτη υπηρεσιών (πολίτη, συνάδελφο) |  |  |  |  |
| 7. Προσαρμοστικότητα |  |  |  |  |
| 8. Διαχείριση Τεχνολογίας |  |  |  |  |
|  | | | | |
| **Επιχειρησιακές Ικανότητες** | | | | |
| 1. Διοικητικές Διαδικασίες |  |  |  |  |
| 2. Οικονομική Διαχείριση |  |  |  |  |
| 3. Θεσμικό πλαίσιο Δημοσιολογιστικών Διατάξεων |  |  |  |  |
| 4. Κατάρτιση και Διαχείριση Προϋπολογισμού |  |  |  |  |
| 5. Θεσμικό Πλαίσιο Προμηθειών και Διαχείρισης |  |  |  |  |
|  | | | | |
| **Ικανότητες Διοίκησης** | | | | |
| 1. Ηγεσία |  |  |  |  |
| 2. Διαχείριση ανθρώπινων πόρων |  |  |  |  |
|  | | | | |

**ΠΙΝΑΚΑΣ ΔΙΑΝΟΜΗΣ**

**ΑΠΟΔΕΚΤΕΣ ΓΙΑ ΕΝΕΡΓΕΙΑ**

1. Δ/νσεις, Τμήματα/Αυτοτελή Τμήματα και Αυτοτελή Γραφεία των Υπηρεσιών που υπάγονται απευθείας στο Διοικητή της Αρχής (Α.Α.Δ.Ε).
2. Δ/νσεις, Τμήματα/Αυτοτελή Τμήματα και Αυτοτελή Γραφεία της Κεντρικής Υπηρεσίας των Γενικών Διευθύνσεων της Α.Α.Δ.Ε.
3. Ειδικές Αποκεντρωμένες Υπηρεσίες των Γενικών Διευθύνσεων της Α.Α.Δ.Ε.
4. Περιφερειακές Υπηρεσίες της Α.Α.Δ.Ε.:

α) Δημόσιες Οικονομικές Υπηρεσίες (Δ.Ο.Υ).

β) Τελωνειακές Υπηρεσίες

γ) Χημικές Υπηρεσίες

**ΠΡΟΣ ΚΟΙΝΟΠΟΙΗΣΗ**

1. Ειδικό Νομικό Γραφείο Δημοσίων Εσόδων- Γραφείο κ. Προέδρου

**ΕΣΩΤΕΡΙΚΗ ΔΙΑΝΟΜΗ**

1. Γραφείο κ. Διοικητή της Ανεξάρτητης Αρχής Δημοσίων Εσόδων
2. Γραφεία Προϊσταμένων των Γενικών Διευθύνσεων της Ανεξάρτητης Αρχής Δημοσίων Εσόδων
3. Διεύθυνση Υποστήριξης Ηλεκτρονικών Υπηρεσιών, της Α.Α.Δ.Ε. με την παράκληση να αναρτηθεί στον ιστότοπο [www.aade.gr](http://www.aade.gr)
4. Διεύθυνση Διαχείρισης Ανθρώπινου Δυναμικού/Τμήματα: Α΄, Β΄, Γ΄, Δ΄ & Ε΄

1. Έως την ημερομηνία λήξης της προθεσμίας της πρόσκλησης πλήρωσης θέσεων ευθύνης [↑](#footnote-ref-2)
2. Συμπληρώνεται από την υπηρεσία [↑](#footnote-ref-3)
3. Συμπληρώνεται από την υπηρεσία [↑](#footnote-ref-4)
4. Συμπληρώνεται από την υπηρεσία [↑](#footnote-ref-5)
5. Συμπληρώνεται από την υπηρεσία [↑](#footnote-ref-6)
6. Χρόνος προϋπηρεσίας που έχει διανυθεί στο δημόσιο και έχει αναγνωρισθεί, σύμφωνα με τις διατάξεις του άρθρου 98 του Υ.Κ., όπως αντικαταστάθηκε με το άρθρο 26 του ν.4369/2016 (Α΄33) σε συνδυασμό με το άρθρο 11 του ν.4354/2015 (Α΄176). [↑](#footnote-ref-7)
7. Kατά την πρώτη εφαρμογή του άρθρου 38, παρ.7 του ν.4389/2016 (Α΄94), ο υποψήφιος λαμβάνει τον ανώτατο αριθμό μορίων, ήτοι τα 1.000 μόρια, κατ’ εφαρμογή των διατάξεων του άρθρου 58 του ν.4403/2016 (Α΄125). [↑](#footnote-ref-8)
8. Συμπληρώνεται από την υπηρεσία [↑](#footnote-ref-9)
9. Συμπληρώνεται από την υπηρεσία [↑](#footnote-ref-10)
10. Kατά την πρώτη εφαρμογή του άρθρου 38, παρ.7 του ν.4389/2016 (Α΄94), ο υποψήφιος λαμβάνει τον ανώτατο αριθμό μορίων, ήτοι τα 1.000 μόρια, κατ’ εφαρμογή των διατάξεων του άρθρου 58 του ν.4403/2016 (Α΄125). [↑](#footnote-ref-11)